ΤΕΛΙΚΗ ΕΞΕΤΑΣΗ - ΕΡΩΤΗΣΕΙΣ ΠΟΛΛΑΠΛΩΝ ΕΠΙΛΟΓΩΝ ΠΑΝΩ ΣΤΗΝ ΥΛΗ ΤΗΣ «ΦΟΡΟΛΟΓΙΑΣ ΕΙΣΟΔΗΜΑΤΟΣ ΦΥΣΙΚΩΝ ΠΡΟΣΩΠΩΝ»

1. Φορολογούμενος έχει εισοδήματα από μισθωτή εργασία ύψους 10.000 € και από επιχειρηματική δραστηριότητα ύψους 20.000 €. Οι αντικειμενικές του δαπάνες διαβίωσης είναι ύψους 40.000 €. Η διαφορά των 10.000 € :

α. Θα προστεθεί στα εισοδήματα από μισθωτή εργασία

β. Θα προστεθεί στα εισοδήματα από επιχειρηματική δραστηριότητα

γ. Θα φορολογηθεί αυτοτελώς

δ. Δεν θα φορολογηθεί διότι δεν ξεπερνά τις 10.000 €

1. Ποιο από τα κάτωθι λαμβάνεται υπόψη για να βρούμε αν υπάρχει διαφορά μεταξύ

τεκμαρτού και συνολικού εισοδήματος?

α. Τα απαλλασσόμενα του φόρου εισοδήματα

β. Τα χρηματικά ποσά που προέρχονται από διάθεση περιουσιακών στοιχείων

γ. Τα εισοδήματα που έχουν φορολογηθεί με ειδικό τρόπο

δ. Όλα τα ανωτέρω

1. Ποιο από τα κατωτέρω δεν συνιστά αντικειμενική δαπάνη διαβίωσης?

α. Οι δευτερεύουσες κατοικίες

β. Οι δαπάνες σε φροντιστήρια ξένων γλωσσών

γ. Οι δαπάνες σε ιδιωτικά σχολεία

δ. Οι προσωπικοί οδηγοί

1. Ποια από τις κάτωθι προτάσεις, αναφορικά με την αντικειμενική δαπάνη διαβίωσης της κύριας κατοικίας, δεν αληθεύει?

α. Οι βοηθητικοί χώροι έχουν τεκμήριο 40 € ανά τ.μ.

β. Οι κενές κατοικίες έχουν μειωμένο τεκμήριο κατά 20%

γ. Το τεκμήριο της μονοκατοικίας προσαυξάνεται κατά 20%

δ. Η τιμή ζώνης προσαυξάνει το τεκμήριο όταν είναι άνω των 2.800 €

1. Ο «Α» έχει μονοκατοικία με επιφάνεια κύριων χώρων 120 τ.μ. και βοηθητικούς χώρους 20 τ.μ. Η Τιμή Ζώνης είναι 2.000 €. Ποια είναι η αντικειμενική δαπάνη διαβίωσης της μονοκατοικίας (το τεκμήριο των πρώτων 60 τ.μ. είναι 40 €, των επόμενων 40 τ.μ. είναι 65 € και των βοηθητικών χώρων 20 € το τ.μ.)?

α.6.620 €

β. 5.800 €

γ. 7.920 €

δ. 11.088 €

1. Ποια από τις κάτωθι προτάσεις, αναφορικά με την αντικειμενική δαπάνη διαβίωσης των Ε.Ι.Χ. αυτοκινήτων δεν αληθεύει?

α. Στις Ο.Ε. και στις Ε.Ε. το τεκμήριο επιμερίζεται πάντα στους ομόρρυθμους εταίρους

β. Στις IKE και στις ΕΠΕ το τεκμήριο επιμερίζεται πάντα στους διαχειριστές

γ. Στις ΑΕ το τεκμήριο επιμερίζεται στους Δ/ντες Συμβούλους και Προέδρους ισομερώς

δ. Στις ΟΕ εάν οι εταίροι είναι νομικά πρόσωπα το τεκμήριο βαρύνει τα φυσικά πρόσωπα αυτών

1. Η εταιρεία «Α και Σία ΟΕ» έχει τους εξής εταίρους : Ομόρρυθμο μέλος το φυσικό πρόσωπο Α με ποσοστό 70% και ετερόρρυθμο μέλος το φυσικό πρόσωπο Β με ποσοστό 30%. Η εταιρεία έχει στην κατοχή της τα εξής αυτοκίνητα : Ι.Χ. αυτοκίνητο 3.500 κ.ε. με ετήσιο τεκμήριο 23.800 € και μικτής χρήσης αυτοκίνητο 5.000 κ.ε. με ετήσιο τεκμήριο 39.800 €. Η αντικειμενική δαπάνη διαβίωσης για τον ομόρρυθμο εταίρο είναι:

α.39.800 €

β.44.520 €,

γ.63.600 € δ. 0 €

1. Σε μια Ο.Ε. συμμετέχουν ο ομόρρυθμος εταίρος Α και ο ετερόρρυθμος εταίρος Β με ποσοστό συμμετοχής 50% ο καθένας. Στις 11/7/2022 ο εταίρος Α εκχωρεί ποσοστό 25% στον νέο ομόρρυθμο εταίρο Γ. Η εταιρεία έχει 3 επιβατικά αυτοκίνητα που η συνολική ετήσια αντικειμενική δαπάνη τους για το 2022 είναι 40.000 € (8.900 + 13.300 + 17.800). Η αντικειμενική δαπάνη διαβίωσης που αντιστοιχεί στον εταίρο Γ για το 2022 είναι:

α. 10.000 €

β. 8.900 €

γ. 5.000 **€**

δ. 0 €

1. Η ετήσια αντικειμενική δαπάνη διαβίωσης για έναν άγαμο φορολογούμενο είναι:

α. 2.500 €

β. 0 €

γ. 3.000 €

δ. Εξαρτάται από το εισόδημα που δηλώνει

1. Ποια από τις παρακάτω προτάσεις αληθεύει:

α. Το ετήσιο τεκμήριο για ιδιωτικά σχολεία είναι οι αναλογούσες στη χρήση δαπάνες

β. Η ύπαρξη χώρου ενδιαίτησης στα σκάφη αναψυχής δεν επηρεάζει το τεκμήριό τους

γ. Το εάν μια πισίνα είναι εσωτερική ή εξωτερική δεν επηρεάζει το τεκμήριό τους

δ. Ο προσδιορισμός του τεκμηρίου οικιακών βοηθών γίνεται βάσει της εθνικής συλλογικής

σύμβασης

1. Ο φόρος πολυτελούς διαβίωσης δεν αφορά :

α. Τα Ε.Ι.Χ. ανεξαρτήτως κυβικών εκατοστών

β. Τα αεροσκάφη και τις πισίνες

γ. Τα σκάφη αναψυχής ανεξαρτήτου μήκους

δ. Τις κυρίες ή δευτερεύουσες κατοικίες ανεξαρτήτως τ.μ.

1. Στις δαπάνες (τεκμήρια) απόκτησης περιουσιακών στοιχείων δεν περιλαμβάνεται :

α. Η αγορά κινητών πραγμάτων μεγάλης αξίας

β. Η αύξηση κεφαλαίου επιχειρήσεων

γ. Η χρηματοδοτική μίσθωση ακινήτων

δ. Η απασχόληση οικιακών βοηθών

1. Σε περίπτωση αγοράς ΕΙΧ αυτοκινήτου με δάνειο αυτό που απομένει ως τεκμήριο προς δικαιολόγηση από τον φορολογούμενο μέσα στο πρώτο έτος είναι:

α. Το συνολικό ποσό αγοράς

β. Το συνολικό δάνειο

γ. Το ποσό της ετήσιας αποπληρωμής του δανείου

δ. Τίποτα από τα παραπάνω

1. Ποια από τις κάτωθι περιπτώσεις δεν συνιστά τεκμήριο απόκτησης περιουσιακού στοιχείου :

α. Αγορά χωραφιού από αγρότη

β. Κατασκευή κτιριακού εξοπλισμού από αγρότη

γ. Αγορά οικοπέδου από φυσικό πρόσωπο που είναι εργολάβος οικοδομών

δ. Αγορά οικοπέδου από νομικό πρόσωπο που είναι εργολάβος οικοδομών

1. Ο Α αγόρασε στις 31/3/2022 ακίνητο αξίας 600.000 €. Κατέβαλλε άμεσα 300.000 € από τον τραπεζικό λογαριασμό καταθέσεων του. Για το υπόλοιπο ποσό έλαβε δάνειο η πρώτη τοκοχρεωλυτική δόση του οποίου είναι 5.000 € και εξοφλήθηκε στις 20.12.2022 ενώ οι υπόλοιπες λήγουν και θα εξοφληθούν σε επόμενες χρήσεις. Ποιο είναι το ποσό που πρέπει να δικαιολογήσει ως τεκμήριο από αυτή την αγορά το 2022?

α. 600.000 €

β. 300.000 €

γ. 305.000 €

δ. 0 €

1. Ποια από τις παρακάτω περιπτώσεις δωρεών δεν αποτελεί τεκμήριο ?

α. Γονική παροχή από γονέα σε παιδί για την αγορά α’ κατοικίας

β. Χορηγία σε επιχείρηση 1000 €

γ. Δωρεά σε φιλικό πρόσωπο 10.000 €

δ.Δωρεά σε μη κερδοσκοπικό πρόσωπο

1. Όταν έχουμε αγορά ΕΙΧ αυτοκινήτου μέσω πιστωτικής κάρτας τότε τι δηλώνουμε στον αντίστοιχο κωδικό «για την τοκοχρεωλυτική απόσβεση δανείων (και πιστωτικών καρτών) οποιασδήποτε μορφής- 727/728» ;

α. Το συνολικό ποσό των αποπληρωμών της πιστωτικής κάρτας

β.Το ποσό των αποπληρωμών της πιστωτικής κάρτας χωρίς αυτό που αφορά αγορές αυτοκινήτου

γ. Το συνολικό ποσό που αναλογεί για την πληρωμή πιστωτικής και όχι αυτό που καταβλήθηκε

δ. Το συνολικό ποσό των αποπληρωμών χωρίς τους τόκους υπερημερίας

1. Φορολογούμενος χωρίς καθόλου πραγματικό εισόδημα κατέχει ΕΙΧ αυτοκίνητο 1700 κ.ε. με ετήσια αντικειμενική δαπάνη διαβίωσης ύψους 7.000 €. Ποια από τις παρακάτω προτάσεις πιστεύετε ότι ισχύει;

α. Δεν θα φορολογηθεί διότι το τεκμαρτό εισόδημα του είναι μικρότερο από 9.500 €

β. Δεν θα φορολογηθεί διότι δεν έχει καθόλου πραγματικό εισόδημα

γ. Θα φορολογηθεί για τις 7.000 € σαν να πρόκειται για εισόδημα από μισθωτή εργασία

δ. Θα φορολογηθεί μόνο αν η απόκτηση του αυτοκινήτου έγινε μέσα στο ίδιο έτος

1. Φορολογούμενος προκειμένου να μην φορολογηθεί με βάση το τεκμαρτό εισόδημα του λαμβάνει από τους γονείς του γονική παροχή που καλύπτει τη διαφορά του τεκμαρτού από το πραγματικό εισόδημά του. Τι ισχύει;

α. Πρόκειται για γονική παροχή οπότε φορολογικά δεν μας ενδιαφέρει αν οι γονείς του είχαν ή μη τη δυνατότητα να δώσουν το ποσό που έδωσαν.

β. Πρόκειται για γονική παροχή άρα δεν μπορεί να καλυφθεί από αυτή η διαφορά που έχει προκύψει για τον φορολογούμενο.

γ. Το ποσό της γονικής παροχής αποτελεί τεκμήριο για τους γονείς

δ. Το ποσό της γονικής παροχής θα ληφθεί υπόψη για τη δικαιολόγηση της διαφοράς του φορολογούμενου μόνο αν πληρώθηκε ο φόρος που αναλογεί σε αυτή

1. Ποια από τις κάτωθι προτάσεις δεν ισχύει για τα τεκμήρια διαβίωσης;

α. Στις δευτερεύουσες κατοικίες γίνεται περιορισμός του τεκμηρίου που αναλογεί σε αυτές κατά 50%.

β. Οι εσωτερικές πισίνες έχουν μεγαλύτερο τεκμήριο από τις εξωτερικές

γ. Στα αεροσκάφη δεν ισχύει η ακινησία και η παλαιότητα

δ. Τα δίτροχα οχήματα έχουν αντικειμενική δαπάνη διαβίωσης

1. Για να μην υπάρχει ελάχιστη αντικειμενική δαπάνη διαβίωσης θα πρέπει ο φορολογούμενος :

α. Να μην δηλώνει καθόλου πραγματικό εισόδημα

β. Να μην έχει τεκμαρτό εισόδημα

γ. Να μην έχει ούτε τεκμαρτό ούτε πραγματικό εισόδημα

δ. Σε κάθε περίπτωση υπάρχει ελάχιστη δαπάνη διαβίωσης